  Виталий Пронин Удмурт Республикаысь культурая, печатья но ивор вӧлмытонъя министре юнматэмын Владимир Михайлович Соловьёв, та дырозь со тыршиз республикаысьтымы егитъёсын ужанъя министр луыса. Та сярысь ивортӥз Президентлэн но Правительстволэн пресс-службазы. Тодады вайытон вылысь: культурая, печатья но ивор вӧлмытонъя азьвылэз министр Дмитрий Иванов кылем толэзе та удысысь кошкыны мылкыд кариз.Справка: Владимир Михайлович Соловьёв вордскиз 2-тӥ январе 1963-тӥ арын Алнаш ёросысь Туймыйыл гуртын. 1984-тӥ арын йылпумъяз Пермьысь культурая институтэз, нош 2001-тӥ арын – Кун службая Урал академиез. 1986-тӥ – 1988-тӥ аръёсы кивалтӥз Туймыйылысь культурая юртэн, 1988-тӥ арысен – та гуртысь ик ТЮЗ-эн. 1988-тӥ – 1990-тӥ аръёсы ВЛКСМ-лэн Алнаш райкомезлэн нырысетӥ секретарез луыса тыршиз. 1991-тӥ арын солы оскемын Алнаш черкогуртысь культурая юртэн кивалтыны. 1996-тӥ – 1997-тӥ аръёсы В. М. Соловьёв кивалтӥз нылпиослы сӥзем “Ошмес” центрен, бӧрысь тыршиз Алнаш ёрос администрациысь егитъёсын ужанъя ёзэн кивалтӥсь луыса. 2006-тӥ – 2009-тӥ аръёсы – Удмурт Республикаысь Егитъёсын ужанъя кун комитетлэн кивалтӥсезлэн нырысетӥ воштӥсез, 2009-тӥ арысен – та дырозь – Удмурт Республикаысь егитъёсын ужанъя министр.Елена Тугашова Туспуктэм: udmurt.ru Теги: Егитъёс культураудыс  